Olav Kavli

Olav Kavli (født 7. januar 1872 på Årø i Bolsøy,Bolsøy prestegjeld, ministerialbok 1869–86 (Statsarkivet i Trondheim, 555 A05, publisert i Digitalarkivet): s. 27 død 22. september 1958 i Fana) var en norsk forretningsmann, kjent for etableringen av Kavli smelteost.«Bondegutt skapte internasjonal suksess»    fra kavli.no

 Tidlig liv og karriere 
Kavli vokste opp på Årø utenfor Molde som sønn av gårdbrukerne Knut Olsson Kavli (1836–1912) og Ane Jensdotter (1834–1909). I tidlige kilder er Olav ført som Ole, en vanlig dansk skrivemåte for Ola(v), og med mellomnavnet Knudsen, et patronymikon han sluttet å bruke.

I 1890 reiste han til Bergen, hvor han tok handelsbrev og etablerte egen ostehandel i 1894. Kavli etablerte grossistavtaler med kjøpmenn langs kysten fra Christiania til Kirkenes. En annen viktig milepæl var avtalen med staten om levering av proviant til arbeiderne som bygget Bergensbanen.Olav Kavli i Norsk biografisk leksikon, via Store norske leksikon Han utvidet i perioden fram til 1910 med handelsforbindelser i England, Sverige og Danmark, samt USA etter en handelsreise dit i 1910.

 Smøreostens «far» 
I 1914 startet han meieri i Sandnes og fikk i 1924 gjennombrudd med lanseringen av osten Primula, verdens første holdbare smelteost,kavlifondet.no:Historien basert på ideer fra studiereise til Sveits, Serbia og Bulgaria. Ved å smelte sammen det beste fra yoghurten og osten oppnådde han bløt ost med god holdbarhet.

Olav Kavlis sønn Knut (1896–1965) ble i 1924 medeier i Kavli og fikk ansvar for driften i Norge. Olav reiste mye og utviklet agenturer i USA, Hellas, India og Afrika. Tubeost ble lansert i 1929 og tilpasset enkelte land og deres markeder. Før annen verdenskrig var eksporten til over femti land. Produksjonen i Danmark startet i 1935. Etter hans død i 1958 ble aksjene overført til O. Kavli og Knut Kavlis Almennyttige Fond (1962). Kavlifondet er i dag eier av O. Kavli AS og Q-Meieriene. Overskuddet fra disse selskapene går til Kavlifondet, som igjen støtter kultur, forskning og humanitære formål.

 Utenfor næringsmiddelbransjen 
O. Kavli var i perioder også involvert i forretninger utenfor næringsmiddelbransjen. I 1917/18 var han en av fire eiere som overtok gamle Sogns Uldspinderi og Fargeri, som ble omdøpt til A/S Sognefjorden Uldvarefabrik.

 Utmerkelser 
 Kongens fortjenstmedalje i gull (1933)
 St. Olavs Orden (1952)

 Bibliografi 
 Med ost i kofferten (John Griegs forlag, 1946), om tre handelsreiser til USA (1910, 1922 og 1927)

 Referanser 

 Eksterne lenker 


Kategori:Norske industrigründere
Kategori:Norske handelsfolk
Kategori:Norske filantroper
Kategori:Kongens fortjenstmedalje i gull
Kategori:Riddere av 1. klasse av St. Olavs Orden
Kategori:Kavlifondet
Kategori:Personer fra Molde kommune